ลดราคา/แถมสินค้าต้อนรับปีใหม่
ใกล้ปีใหม่ พ.ศ. 2558&nbsp; แล้ว&nbsp; บริษัท ห้างร้าน ใช้โอกาสนี้ออกแคมเปญเพื่อส่งเสริมการขายสินค้าหรือการให้บริการ&nbsp; การออกแคมเปญมีหลากหลายวิธี&nbsp; เช่น การลดราคา&nbsp; แลกสินค้า&nbsp; แจกสินค้า&nbsp; แถมสินค้า&nbsp; จับสลากชิงรางวัล เป็นต้น&nbsp; ผู้ประกอบการนำแคมเปญมาใช้เพื่อกระตุ้นให้ลูกค้าซื้อสินค้าหรือใช้บริการมากขึ้น โดยเฉพาะเทศกาลปีใหม่หรือเทศกาลที่สำคัญ สำหรับพนักงานหรือลูกจ้างที่ได้รับเงินโบนัสคงมีแผนการใช้เงินอยู่แล้ว ส่วนผู้ที่ไม่ได้รับเงินโบนัสก็ไม่ต้องน้อยใจ&nbsp; นึกซะว่ายังมีผู้คนที่ไม่มีโอกาสหรือด้อยโอกาสกว่าเราอีกตั้งแยะ
29 ต.ค. 2565

ใกล้ปีใหม่ พ.ศ. 2558  แล้ว  บริษัท ห้างร้าน ใช้โอกาสนี้ออกแคมเปญเพื่อส่งเสริมการขายสินค้าหรือการให้บริการ  การออกแคมเปญมีหลากหลายวิธี  เช่น การลดราคา  แลกสินค้า  แจกสินค้า  แถมสินค้า  จับสลากชิงรางวัล เป็นต้น  ผู้ประกอบการนำแคมเปญมาใช้เพื่อกระตุ้นให้ลูกค้าซื้อสินค้าหรือใช้บริการมากขึ้น โดยเฉพาะเทศกาลปีใหม่หรือเทศกาลที่สำคัญ สำหรับพนักงานหรือลูกจ้างที่ได้รับเงินโบนัสคงมีแผนการใช้เงินอยู่แล้ว ส่วนผู้ที่ไม่ได้รับเงินโบนัสก็ไม่ต้องน้อยใจ  นึกซะว่ายังมีผู้คนที่ไม่มีโอกาสหรือด้อยโอกาสกว่าเราอีกตั้งแยะ
แคมเปญการลดราคาสินค้า ลดค่าบริการ และการแถมสินค้าให้แก่ลูกค้าที่ซื้อสินค้าหรือใช้บริการผู้ประกอบการจดทะเบียนภาษีมูลค่าเพิ่มจะต้องปฏิบัติอย่างไรจึงจะถูกต้องตามหลักเกณฑ์ที่กฎหมายกำหนด  จะได้ไม่มีปัญหาภาษีเกิดขึ้นในภายหลัง  หากการลดราคาหรือการแถมสินค้าไม่ถูกต้อง จะส่งผลเกี่ยวกับภาษีเงินได้และภาษีมูลค่าเพิ่มที่ผู้ประกอบการจะต้องเสียเงินมากกว่าที่ควรจะเสีย
การลดราคาสินค้าหรือค่าบริการและการแถมสินค้า  ผู้ประกอบการจดทะเบียนภาษีมูลค่าเพิ่ม ต้องปฏิบัติดังนี้
* การลดราคาสินค้าหรือค่าบริการ ผู้ประกอบการจดทะเบียนภาษีมูลค่าเพิ่มที่จะลดราคาสินค้าหรือค่าบริการจะต้องแสดงหรือระบุส่วนลดในขณะขายสินค้าหรือให้บริการและได้หักส่วนลดออกจากราคาสินค้าหรือราคาค่าบริการ โดยแสดงให้เห็นว่าได้มีการหักส่วนลดไว้ในใบกำกับภาษีเต็มรูป ส่วนลดนั้นไม่ต้องนำมาเสียภาษีมูลค่าเพิ่มแต่อย่างใด สำหรับผู้ประกอบการจดทะเบียนที่ออกใบกำกับภาษีอย่างย่อ จะไม่แสดงส่วนลดในใบกำกับภาษีอย่างย่อหรือจะแสดงให้เห็นชัดแจ้งไว้ในใบกำกับภาษีอย่างย่อก็ได้ (มาตรา 79 (1) แห่งประมวลรัษฎากร)
* การแถมสินค้าให้แก่ผู้ซื้อสินค้าหรือผู้ใช้บริการ  ผู้ประกอบการจดทะเบียนภาษีมูลค่าเพิ่มที่ได้แถมสินค้าให้แก่ลูกค้าที่ได้ซื้อสินค้าหรือใช้บริการ ไม่ต้องนำมูลค่าสินค้าที่แถมมาเป็นมูลค่าฐานภาษี กล่าวคือ ไม่ต้องนำมูลค่าสินค้าที่แถมมาเสียภาษีมูลค่าเพิ่ม แต่สินค้าที่แถมต้องเป็นไปตามหลักเกณฑ์ และเงื่อนไขที่กฎหมายกำหนดดังนี้
- สินค้าที่แถมเป็นสิ่งของที่มีมูลค่าไม่เกินมูลค่าสินค้าหรือค่าบริการที่ลูกค้าซื้อหรือใช้บริการและได้แถมสินค้าขณะที่ขายสินค้าหรือให้บริการผู้ประกอบการต้องระบุสินค้าที่แถมไว้ในใบกำกับภาษีให้ชัดแจ้งขณะที่ออกใบกำกับภาษี
- สินค้าที่แถมจะเป็นสินค้าชนิดเดียวกันกับสินค้าที่ลูกค้าซื้อหรือไม่ก็ได้และสินค้าที่แถมจะส่งมอบให้ลูกค้าในวันอื่นๆ หลังจากวัน เดือน ปี ที่ระบุในใบกำกับภาษีก็ได้
ผู้ประกอบการจดทะเบียนภาษีมูลค่าเพิ่มที่แถมสินค้ามีสิทธินำภาษีซื้อของสินค้าที่แถมไปลงรายงานภาษีซื้อและนำไปเครดิตภาษีได้ เพราะเป็นภาษีซื้อที่เกี่ยวข้องโดยตรงกับการประกอบกิจการ ไม่ต้องห้ามนำไปเครดิตภาษีหรือขอคืนภาษีซื้อแต่อย่างใด ศึกษาหลักเกณฑ์และเงื่อนไขได้จากประกาศอธิบดีกรมสรรพากร เกี่ยวกับภาษีมูลค่าเพิ่ม ฉบับที่ 40
การลดราคาสินค้าหรือค่าบริการและการแถมสินค้าตามที่กล่าวมาข้างต้น ผู้ประกอบการจดทะเบียนภาษีมูลค่าเพิ่มไม่ต้องนำส่วนลดหรือมูลค่าสินค้าที่แถมมาเสียภาษีมูลค่าเพิ่มและภาษีเงินได้ และผู้ประกอบการไม่ต้องหักภาษีเงินได้ ณ ที่จ่ายสำหรับส่วนลดหรือสินค้าที่แถมให้แก่ลูกค้า
แคมเปญการลดราคาสินค้าหรือค่าบริการและการแถมสินค้า ผู้ประกอบการจดทะเบียนภาษีมูลค่าเพิ่มควรมีหลักฐานการส่งเสริมการขายไว้เป็นลายลักษณ์อักษรและปฏิบัติกับลูกค้าอย่างเดียวกัน เพื่อป้องกันปัญหาที่จะเกิดขึ้นในภายหลัง สวัสดีครับ